K ú p n a    z m l u v a

medzi zmluvnými stranami

Predávajúci: 	
Sídlo:			 			
Zastúpený: 		
IČO:			
DIČ:	
IČ DPH:				
Bankové spojenie: 	

a

Kupujúci: 	VALMA s.r.o. 
Sídlo:	Rakové 89/48, 010 01 Žilina - Trnové 
Zastúpený:	Ing. Karol Polťák, MBA - konateľ spoločnosti
IČO:  	47947454 
DIČ:	2024154407
IČ DPH:	SK2024154407
Bankové spojenie:	UniCredit Bank Czech Republic and Slovakia, a.s., pobočka zahraničnej banky	IBAN: SK16 1111 0000 0014 0196 4008

	
Táto kúpna zmluva je uzavretá podľa ustanovení § 409 a nasl. Obchodného zákonníka pre zákazku s názvom „Obstaranie úžitkového automobilu“.

Článok I.
Predmet zmluvy a jeho špecifikácia

1. Predávajúci sa zaväzuje, že kupujúcemu dodá a odovzdá tovar, ktorý je špecifikovaný v Prílohe č.1, ktorá je neoddeliteľnou súčasťou zmluvy a kupujúci sa zaväzuje, že tento tovar prevezme a zaplatí zaň dohodnutú cenu. Tovar musí byť nový a nepoužívaný a nesmú sa na neho vzťahovať práva tretej strany.


Článok II.
Termín plnenia predmetu zmluvy

1. Termín plnenia predmetu zmluvy je najneskôr do 2 mesiacov odo dňa doručenia vystavenej objednávky na dodanie predmetu tejto zmluvy.



Článok III.
Miesto a spôsob prevzatia predmetu zmluvy

1. Miestom dodania predmetu zmluvy je prevádzka kupujúceho VALMA s.r.o., M. R. Štefánika 3559/107, 010 01 Žilina.

2. Predmet kúpy prevezme kupujúci v mieste dodania na základe odovzdávacieho protokolu podpísaného zodpovednou osobou kupujúceho.

3. Pri odovzdaní predmetu zmluvy je predávajúci povinný odovzdať kupujúcemu doklady, ktoré sa na predmet kúpy vzťahujú.



Článok IV.
Kúpna cena a platobné podmienky

1. Rozpis kúpnej ceny:

	Tovar:
	Počet ks
	Cena v EUR za 1 ks bez DPH
	Cena spolu v EUR bez DPH
	Cena spolu v EUR s 23% DPH

	Úžitkový automobil
	1
	
	
	

	Spolu
	-
	
	
	




Cena celkom bez DPH: ..................... EUR
Slovom: .............................................. EUR

DPH 23%: ...................... EUR
Slovom: ........................... EUR


Cena celkom s 23% DPH: ........................ EUR
Slovom: ...................................................... EUR

2. Cena podľa bodu 1 tohto článku je konečná a nemenná. Výška ceny podľa predchádzajúcej vety tohto bodu môže byť ku dňu jej fakturácie podľa bodu 3 tohto článku upravená len z dôvodu zmien sadzby dane z pridanej hodnoty podľa daňových zákonov Slovenskej republiky. 

3. Cena je splatná po prevzatí predmetu zmluvy na základe faktúry predávajúceho. 

4. Splatnosť faktúr dojednali zmluvné strany nasledovne:

1. 10 % z ceny je kupujúci povinný zaplatiť na základe zálohovej faktúry, ktorú vystaví predávajúci po doručení záväznej objednávky predmetu zmluvy kupujúcim; splatnosť zálohovej faktúry je 14 dní,

1. zostávajúcich 90 % z ceny je kupujúci povinný zaplatiť na základe konečnej faktúry, ktorú vystaví predávajúci po dodaní predmetu zmluvy, pričom predmet zmluvy sa považuje za dodaný jeho uvedením do prevádzky a podpísaním preberacieho protokolu zmluvnými stranami; splatnosť konečnej faktúry je 30 dní.

5. Ak faktúra neobsahuje všetky náležitosti daňového dokladu, je kupujúci oprávnený faktúru predávajúcemu vrátiť. V takom prípade lehota splatnosti začne plynúť od doručenia správne vystavenej faktúry kupujúcemu.


Článok V.
Omeškanie a zmluvné pokuty

1. Ak sa predávajúci dostane do omeškania s dodaním čo aj len časti tovaru, zaväzuje sa zaplatiť kupujúcemu zmluvnú pokutu vo výške 0,05 % z kúpnej ceny nedodaného tovaru bez DPH, a to za každý deň omeškania.

2. Ak sa kupujúci dostane do omeškania s platením dohodnutej kúpnej ceny tovaru, zaväzuje sa zaplatiť predávajúcemu úroky z omeškania z dlžnej sumy vo výške podľa zákona.


Článok VI.
Subdodávatelia a pravidlá pre zmenu subdodávateľov

1. Predávajúci sa zaväzuje uviesť údaje o všetkých známych subdodávateľoch v Prílohe č. 2 zmluvy, a to v štruktúre podľa Prílohy č. 2 zmluvy.

2. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi alebo subdodávateľoch uvedených v prílohe č. 2 zmluvy.

3. V prípade, že počas plnenia zmluvy dôjde k zmene subdodávateľa alebo subdodávateľov, predávajúci musí kupujúceho bezodkladne informovať písomným spôsobom o predmetnej zmene a poskytnúť mu údaje o novom subdodávateľovi alebo nových subdodávateľoch. Príloha č. 2 zmluvy bude v tomto prípade upravená dodatkom k zmluve.

Článok VII.
Odstúpenie od zmluvy

1. Kupujúci môže od tejto kúpnej zmluvy odstúpiť ak sa predávajúci omešká s dodaním tovaru viac ako 30 dní po v zmluve dojednanej dobe a predávajúci nezjedná nápravu ani v dodatočnej lehote v trvaní 30 dní.  

2. Predávajúci môže od tejto kúpnej zmluvy odstúpiť ak sa kupujúci omešká s platením peňažných záväzkov viac ako o 60 dní po splatnosti a kupujúci nezjedná nápravu ani v dodatočnej lehote určenej písomne predávajúcim. 

3. Pokiaľ niektorá zo zmluvných strán odstúpi od tejto kúpnej zmluvy, zmluva zaniká a zmluvné strany sa vysporiadajú podľa ustanovení Obchodného zákonníka. Všetky náklady a škody súvisiace s odstúpením od kúpnej zmluvy znáša tá zmluvná strana, ktorá zavinila zánik zmluvy.

4. Odstúpenie od zmluvy začína plynúť nasledujúcom dňom po dni doručenia odstúpenia druhej strane.

Článok VIII.
Záruka a servis

1. Predávajúci preberá záruku za akosť tovaru špecifikovaného podľa Článku I. tejto zmluvy. Na tovar sa poskytuje záruka v trvaní 5 rokov, najviac však do dosiahnutia najazdených 200 000 km, pričom rozhodujúci je ten z uvedených limitov, ktorý nastane skôr. Záruka začína plynúť odovzdaním a prevzatím tovaru kupujúcim podľa Článku III. tejto zmluvy. 

2. Pre uplatnenie vád tovaru platia ustanovenia § 436 - § 441 Obchodného zákonníka.

3. Záruka neplatí, ak kupujúci nedodrží postupy zaobchádzania s tovarom, ktoré určil výrobca. Záruka sa nevzťahuje na vady a poškodenia, ktoré spôsobil kupujúci úmyselne, resp. nesprávnou manipuláciou s predmetom zmluvy.

4. Predávajúci sa zaväzuje nastúpiť na servisný úkon – záručnú opravu do 2 pracovných dní od nahlásenia poruchy ak je predmet kúpy z dôvodu závady mimo prevádzku alebo je podstatným spôsobom jeho prevádzka obmedzená. Ak ide o malé záručné vady tovaru, ktoré významne neobmedzia prevádzku predmetu kúpy, predávajúci sa zaväzuje nastúpiť na odstránenie záručnej vady tovaru v lehote najneskôr do 10 pracovných dní od uplatnenia reklamácie kupujúcim. Nahlásenie poruchy bude realizované formou e-mailu na adresu, ktorú predávajúci uvedie v odovzdávacom protokole. V prípade omeškania nástupu na servisný úkon má kupujúci nárok uplatniť si zmluvnú pokutu vo výške 200,00 EUR (slovom dvesto eur) za každý deň omeškania.

5. V prípade, že sa zmluvné strany nemôžu zhodnúť na riešení reklamácie, určí predávajúci so súhlasom kupujúceho nezávislého znalca. Stanovisko znalca je pre obe strany záväzné. Náklady na posudok nesie strana, ktorej stanovisko brániace zhode nebolo správne, prípadne sa od posudkom zistenej skutočnosti viac odlišuje.

Článok IX.
Zaškolenie kupujúceho

1. Predávajúci sa zaväzuje pri dodaní a odovzdaní tovaru kupujúcemu zabezpečiť v mieste plnenia na vlastné náklady zaškolenie kupujúceho, resp. ním poverené osoby (obsluhu) na prevádzku predmetu zmluvy v plnom rozsahu tak, aby kupujúci mohol užívať predmet tejto zmluvy na účel, na ktorý je určený, vrátane poučenia o hlavnom nastavení tovaru, bezpečnej prevádzke a správnej starostlivosti o tovar. 

Článok X.
Vyššia moc

1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len vyššia moc).

2. Strana dotknutá udalosťou vyššej moci je povinná písomne informovať druhú stranu do 10 pracovných  dní, pričom dané oznámenie musí byť doplnené potvrdením o takej udalosti vyššej moci.

3. Strana, ktorá nevykoná oznámenie druhej strane podľa odseku 2, bude povinná nahradiť druhej strane všetky škody spôsobené porušením tejto povinnosti.


Článok XI.
Náhrada škody

1. Pokiaľ niektorá zmluvná strana neplní svoje záväzky z tejto zmluvy, je povinná nahradiť škodu spôsobenú druhej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť. Náhradou škody sa nevylučuje uplatnenie zmluvnej pokuty podľa článku V tejto zmluvy.

2. Pri uplatňovaní náhrady škody platia ustanovenia § 373 a nasl. Obchodného zákonníka.


Článok XII.
Riešenie sporov
  
1. Zmluvné strany sa dohodli a súhlasia, že všetky spory, ktoré medzi nimi vzniknú z právnych vzťahov vzniknutých na základe tejto zmluvy, alebo súvisiacich s touto zmluvou, vrátane sporov o platnosť, výklad a zánik tejto zmluvy budú riešiť predovšetkým dohodou. Miestne a vecne príslušným súdom bude v prípade súdneho sporu súd určený podľa právneho poriadku Slovenskej republiky.


Článok XIII.
Osobitné  podmienky

1. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

Článok XIV.
Ochrana osobných údajov

1. Kupujúci týmto v súlade s Nariadením EÚ 2016/679 (GDPR) a zákonom č. 18/2018 Z. z. informuje dodávateľa, že osobné údaje jeho štatutárnych orgánov, kontaktných osôb a zamestnancov (najmä meno, priezvisko, funkcia, email, telefón, podpis) budú spracúvané na účely:
· uzavretia a plnenia tejto zmluvy,
· vzájomnej komunikácie,
· plnenia zákonných povinností (archivácia, účtovníctvo, kontrola zo strany poskytovateľov dotácií).

2. Právnym základom spracúvania je plnenie zmluvy podľa § 13 ods. 1 písm. b) zákona č. 18/2018 Z. z. o ochrane osobných údajov a oprávnený záujem obstarávateľa podľa § 13 ods. 1 písm. f) zákona č. 18/2018 Z. z. (najmä komunikácia a preukázanie postupu obstarávania).

3. Osobné údaje môžu byť poskytnuté tretím stranám v nevyhnutnom rozsahu, najmä poskytovateľom dotácií (napr. SIEA, PPA, ministerstvá) a kontrolným orgánom.

4. Obstarávateľ nemá povinnosť určiť zodpovednú osobu podľa § 44 zákona č. 18/2018 Z. z.

5. Osobné údaje budú uchovávané po dobu trvania zmluvy a následne po dobu vyžadovanú archivačnými a účtovnými predpismi (najmä 10 rokov).

6. Dodávateľ (ako dotknutá osoba) má právo na prístup k svojim údajom, ich opravu, vymazanie, obmedzenie spracúvania, ako aj právo namietať spracúvanie. Tieto práva môže uplatniť písomne na adrese sídla obstarávateľa.

7. Dodávateľ potvrdzuje, že bol s týmito informáciami oboznámený a berie ich na vedomie.


Článok XV.
Záverečné ustanovenia

1. Otázky a vzťahy, ktoré v tejto kúpnej zmluve nie sú výslovne upravené, sa riadia príslušnými ustanoveniami Obchodného zákonníka. 

2. Zmluvné strany si zmluvu prečítali, jej obsahu porozumeli, a na znak súhlasu ju potvrdili svojimi podpismi.

3. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.

4. Kúpna zmluva je vyhotovená v 4 rovnopisoch. Každá zmluvná strana dostane 2 rovnopisy.

5. Táto kúpna zmluva nadobúda platnosť a účinnosť dňom jej podpisu oboma zmluvnými stranami. 

6. Neoddeliteľnou súčasťou Zmluvy sú prílohy:
	Príloha č. 1:  Technická špecifikácia
	Príloha č. 2:  Zoznam subdodávateľov



Dňa:.............................						Dňa:................................

		
Predávajúci:		Kupujúci: 



	

	                                                                                                                                      
............................................		............................................
konateľ		 				konateľ
		
Príloha č.1 – Technická špecifikácia

	Úžitkové vozidlo - 1 ks

	
Typové označenie: ...............................................................

Pozn. Uviesť   " Typové označenie zariadenia (modelový názov)"


	Požadované parametre:
	Požadovaná hodnota:
	Uviesť áno/nie, v prípade číselnej hodnoty uviesť jej skutočnosť
	Cena/1ks v  EUR bez DPH

	Skriňová dodávka (úžitkové vozidlo)
	áno
	
	...................., -



	Farba karosérie biela
	áno
	
	

	MOTOR
	

	Vznetový motor (nafta) 
	áno
	
	

	Výkon motora 
	min. 90 kW (122 k)
	
	

	Emisná norma 
	min. EURO 6
	
	

	Palivová nádrž so zabránením nesprávneho tankovania 
	min. 70 l
	
	

	PREVODOVKA A POHON
	

	Prevodovka manuálna
	áno
	
	

	Počet prevodových stupňov
	min. 6
	
	

	Pohon predný
	áno
	
	

	ROZMERY A HMOTNOSTI
	

	Typ karosérie L3 H2 (dlhá verzia, stredná výška)
	áno
	
	

	Celková hmotnosť 
	min. 3 200 kg
	
	

	Počet sedadiel 
	min. 3
	
	

	Bočné posuvné dvere 
	áno
	
	

	Zadné dvere dvojkrídlové, nepresklené, otváranie do 180°
	áno
	
	

	VÝBAVA
	

	Predkolízny systém (detekcia chodcov a cyklistov)
	áno
	
	

	Inteligentný tempomat 
	áno
	
	

	Asistent jazdného pruhu 
	áno
	
	

	Rozpoznávanie dopravných značiek 
	áno
	
	

	Kontrola bdelosti vodiča 
	áno
	
	

	Parkovací asistent so senzormi vzadu 
	áno
	
	

	Elektronický stabilizačný systém ESP vrátane ABS, EBA, EBD, TCS, ROM, LAC, TVC, RSC
	
áno
	
	

	Asistent rozjazdu do kopca
	áno
	
	

	Elektronická parkovacia brzda 
	áno
	
	

	Monitorovanie tlaku v pneumatikách 
	áno
	
	

	Airbag vodiča 
	áno
	
	

	KOMFORT A MULTIMÉDIÁ
	

	Multimediálny a informačný systém s dotykovým displejom 
	min. 12“
	
	

	Automatická klimatizácia
	áno
	
	

	Vyhrievané čelné sklo 
	áno
	
	

	Vyhrievané vonkajšie spätné zrkadlá 
	áno
	
	

	Elektricky ovládané predné okná 
	áno
	
	

	Digitálny prístrojový panel 
	áno
	
	

	Svetelný a dažďový senzor 
	áno
	
	

	Automatické prepínanie diaľkových svetiel 
	áno
	
	

	Polica nad čelným sklom 
	áno
	
	

	Start/Stop systém 
	áno
	
	

	NÁKLADNÝ PRIESTOR
	

	Deliaca kompozitná priečka s integrovaným oknom
	áno
	
	

	Osvetlenie nákladného priestoru 
	áno
	
	

	Vonkajšie LED osvetlenie vstupu 
	áno
	
	

	Kotviace oká v nákladnom priestore 
	min. 10 ks
	
	

	Nákladný priestor je riešený v súlade s hygienickými požiadavkami na prepravu potravín – pekárenských výrobkov
	áno
	
	

	Ochranné lišty po bokoch áno
	áno
	
	

	Lapače nečistôt (predné) áno
	áno
	
	

	ZÁRUKA
	

	Záruka (roky alebo km) podľa toho čo nastane skôr  
	min. 5 rokov alebo 200 000 km
	
	

	SUMA SPOLU (EUR bez DPH)
	................,-





V ...................................., dňa .......................			    .............................................								 	Podpis a pečiatka uchádzača


Príloha č. 2 – Zoznam subdodávateľov 


	P.č.
	Údaje o subdodávateľoch
	Osoba oprávnená konať za subdodávateľa

	
	Obchodné meno, sídlo, IČO:
	Meno a priezvisko:
	Adresa pobytu:
	Dátum narodenia:

	1.
	
	
	
	

	2.
	
	
	
	

	3.
	
	
	
	

	4.
	
	
	
	





Poznámky:* .........................................................................................................................................................................................................................................................................................................................................................................................................................................................................................................
* V prípade nezadania podielu zákazky subdodávateľom, uviesť túto skutočnosť do poznámok.






V ...................................., dňa .......................			    .............................................
								 Podpis a pečiatka uchádzača



1

